ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003874

ขอให้แก้ไขปัญหา กรณีได้รับความเดือดร้อนจากฝุ่นละอองฟุ้งกระจาย,เสียงดังรบกวน,กลิ่นเหม็นรบกวน บริเวณโรงเรียนอนุบาลมาร์คฟอร์ฟิวเจอร์ แขวงทวีวัฒนา เขตทวีวัฒนา เนื่องจากผู้ร้องแจ้งว่าเมื่อประมาณปลายปี 2565 ฝั่งทางซ้ายของโรงเรียนฯ ได้มีการก่อสร้าง (ไม่ทราบรายละเอียดเกี่ยวกับการก่อสร้างฯ) และฝั่งทางขวาของโรงเรียนฯ จะทำการก่อสร้างโครงการหมู่บ้านส่วนบุคคล (ไม่ทราบรายละเอียดเกี่ยวกับการก่อสร้างฯ) จากการก่อสร้างดังกล่าว ส่งผลทำให้เกิดฝุ่นละอองฟุ้งกระจายไปทั่วบริเวณ โดยเฉพาะฝุ่น PM ที่เกินค่ามาตรฐาน ซึ่งผู้ร้องแจ้งว่า ทางโรงเรียนจะมีเด็กที่มีอายุ 1 ขวบ 7 เดือนขึ้นไป และหากวันไหนทางโรงเรียนมีวิชาพละซึ่งจะต้องเรียนนอกอาคาร เด็กจะได้รับผลกระทบจากฝุ่นละอองฟุ้งกระจายเป็นอย่างมาก ซึ่งอาจมีปัญหาต่อสุขภาพตามมา อีกทั้งเครื่องใช้หรืออุปกรณ์เด็กเล่น จะมีฝุ่นเกาะเป็นอย่างมาก โดยจะทำการถมที่ ทำให้ขยะจะมีกลิ่นเหม็นเน่า อีกทั้งได้รับความเดือดร้อนเสียงดังรบกวนจากการก่อสร้าง อาทิ เสียงดังรบกวนจากรถแม็คโครและเสียงดังการเจียร ตั้งแต่ช่วงเวลาประมาณ 09.00 -12.00 น. เป็นประจำทุกวัน เบื้องต้นได้ติดต่อแจ้งไปยังฝ่ายเทศกิจและฝ่ายโยธา ของสำนักงานเขตทวีวัฒนา ประกอบกับปัจจุบันนี้มีการนำสแลนมาติดตั้งเพื่อป้องกันฝุ่นละออง แต่ยังประสบปัญหาอยู่เช่นเดิม จึงประสงค์ให้หน่วยงานที่เกี่ยวข้องแก้ไขปัญหาดังกล่าว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata